Във връзка с постъпило уведомление с вх. № ОВОС-624/23.03.2021г. за ПЛАН ЗА ИНТЕГРИРАНО РАЗВИТИЕ НА ОБЩИНА КАРЛОВО, с възложител: Кмета на община Карлово, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

І. Уведомяваме Ви, че на основание чл. 81, ал.1 от Закона за опазване на околната среда /ЗООС/ и чл.2, ал.2, т. 2 от Наредба за условията и реда за извършване на екологична оценка на планове и програми (Наредба за ЕО) е необходимо да се прецени необходимостта от изготвяне на екологична оценка /ЕО/ относно вашия план. Преценката се извършва по реда на глава втора от същата Наредба, като съгласно чл.8а Възложителят на плана трябва да представи в РИОСВ-Пловдив писмено искане по образец - приложение 4 на хартиен и електронен носител, съдържащо:

1. информация за възложителя;

2. обща информация по предложения план:

а/ основание за изготвяне на плана - нормативен или административен акт;

б/ период на действие и етапи на изпълнение на плана;

в/ териториален обхват /национален, регионален, областен, общински/;

г/ засегнати елементи на Националната екологична мрежа /НЕМ/;

д/ основни цели на плана;

е/ финансиране на плана/;

ж/ срокове и етапи на изготвяне на плана;

3. орган, отговорен за прилагането на плана;

4. орган за приемане/одобряване/утвърждаване на план/програмата.

 Към искането се прилагат:

1. характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия;

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми;

в) значение на плана/програмата за интегрирането на екологичните съображения, особено с оглед насърчаването на устойчиво развитие;

г) екологични проблеми от значение за плана/програмата;

д) значение на плана/програмата за изпълнението на общностното законодателство в областта на околната среда;

е) наличие на алтернативи;

2. обосновка на конкретната необходимост от изготвянето на плана/програмата;

3. информация за планове и програми и инвестиционни предложения, свързани с предложения план/програма, включително и за извършени ЕО или оценка на въздействието върху околната среда (ОВОС);

4. характеристики на засегнатата територия и на очакваните въздействия върху околната среда и човешкото здраве по отношение на:

а) вероятност, продължителност, честота, обратимост и кумулативни въздействия;

б) потенциално трансгранично въздействие;

в) потенциален ефект и риск за здравето на хората или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати);

г) очаквани неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 ЗООС;

д) ценност и уязвимост на засегнатата територия (вследствие на особени естествени характеристики или културно-историческото наследство; превишение на стандарти за качество на околната среда или пределни стойности; интензивно земеползване);

е) въздействие върху райони или ландшафти, които имат признат национален, общностен или международен статут на защита;

5. карта или друг актуален графичен материал на засегнатата територия и съседните й територии, таблици, схеми, снимки и други - по преценка на възложителя, приложения;

6. нормативни изисквания за провеждане на наблюдение и контрол по време на прилагане на плана или програмата, в т. ч. предложение за мерки за наблюдение и контрол по отношение на околна среда и човешко здраве;

7. За преценяване на необходимостта от ЕО на планове/програми се внася и задание за тяхното изработване в обхват съгласно Закона за устройство на територията или съответния друг специален нормативен или административен акт.

 ІІ. На територията на Община Карлово попадат части от защитени зони от мрежата НАТУРА 2000:

– защитена зона BG0002128 „Централен Балкан буфер” за опазване на дивите птици, обявена със Заповед №РД-321/04.04.2013 г. на МОСВ (ДВ бр.46/21.05.2013 г.);

- защитена зона BG0000494 „Централен Балкан” за опазване на дивите птици, обявена със Заповед №РД-559/05.09.2008 г. на МОСВ (ДВ бр.84/26.09.2008 г.);

- защитена зона BG0002054 „Средна гора” за опазване на дивите птици, обявена със Заповед №РД-273/30.03.2012 г. на МОСВ (ДВ бр.32/24.04.2012 г.);

- защитена зона BG0000429 „Река Стряма” за опазване на природните местообитания и на дивата флора и фауна, приети с Решение на МС № 122/02.03.20007 г. (ДВ бр.21/2007 г.)

- защитена зона BG0001493 „Централен Балкан буфер” за опазване на природните местообитания и на дивата флора и фауна, приета от МС с Решение №802/04.12.2007 г. (ДВ бр.107/2007 г.).

- защитена зона BG0001389 „Средна гора” за опазване на природните местообитания и на дивата флора и фауна, приета от МС с Решение №661/16.10.2007 г. (ДВ бр.85/2007 г.).

В териториалния обхват на Община Карлово попадат следните защитени територии по смисъла на Закона за защитените територии –

- Поддържан резерват „Чамджа“, обявен с Постановление на МС №3675/15.04.1949 г., прекатегоризиран със Заповед №362/15.10.1999 г.,(ДВ бр.97/1999г.), актуализиран със Заповед №РД-785/18.10.2012г. (ДВ бр. 91/2012 г.)]

- Защитена местност „Средногорец“ обявена със Заповед №РД-329/31.03.03 г. на МОСВ ДВ бр.42/09.05.2003 г. и актуализирана със Заповед №РД-213/12.03.2012 г. ДВ бр.33/2012 г.;

- Защитена местност „Средната поляна“ обявена със Заповед №РД-333/31.03.2003 г.на МОСВ ДВ бр.42/09.05.2003 г. и актуализирана със Заповед №РД-214/12.03.2012 г. ДВ бр.33/2012 г.;

- Защитена местност „Върлишница“ обявена със Заповед №РД-327/31.03.2003 г. на МОСВ и актуализирана със Заповед №РД-851/07.11.2006 г. (ДВ бр.6/2006 г.);

- Защитена местност „Борсук кая“, обявена със Заповед №РД-779/16.10.2007 г., на МОСВ (ДВ бр. 29/2008 г.)

- Природна забележителност „Сучурум“ обявена със Зап.№3796/11.10.1965 г. на КГГП и актуализирана със Заповед № РД-849/07.11.2006 г. на МОСВ (ДВ бр.11/2007 г.).

В териториалния обхват на Община Карлово попадат части от следните защитени територии по смисъла на Закона за защитените територии:

- Национален парк „Централен Балкан“, обявен със Заповед №843/31.10.1991 г., (ДВ бр. 93/1991 г.), прекатегоризиран със Заповед No.396 от 15.10.1999 г., (ДВ бр. 44/2000 г.)

- Поддържан резерват „Богдан“, обявен със Заповед No.775/29.03.1972 г., ДВ бр. 30/1972 г., прекатегоризиран със Заповед No.390 от 15.10.1999 г., (ДВ бр. 99/1999 г.);

- Защитена местност „Невида“, обявена със Заповед No.РД-508/12.07.2007 г., (ДВ бр. 72/2007 г.).

- Защитена местност „Чивира“ - обявена със Заповед №РД-326/31.03.2003 г. на МОСВ, актуализирана със Заповед №РД-934/28.12.2007 г. на МОСВ.

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-624-1/30.03.2021г.